alexandrainst/scandi-wiki huggingface dataset:
Umhverfis- og auðlindaráðherra Íslands

Umhverfis- og auðlindaráðherra (áður umhverfisráðherra ) er sá ráðherra í ríkisstjórn Íslands, sem fer með umhverfis- og auðlindamál. Umhverfisráðuneytið var stofnað 1990, en hefur frá þeim tíma tekið við ýmsum nýjum verkefnum. Síðustu breytingar áttu sér stað 1. september 2012 og urðu til þess að nafni ráðuneytisins var breytt í umhverfis- og auðlindaráðuneyti.

Umhverfisráðherra Íslands

Umhverfis- og auðlindaráðherra Íslands

Heimildir 

Ríkisstjórn Íslands
Fjármálaráðherrar eftir löndum
Listar tengdir íslenskum stjórnmálum
Ráðherraembætti Íslands
Jón Kr. Ólafsson

Jón Kristján Ólafsson (fæddur á Bíldudal 22. ágúst 1940, í húsi sem nefnt var Nes) er íslenskur söngvari. Foreldrar hans voru Sigurósk Sigurðardóttir (f. 1900, d. 1964) og Ólafur Jóhann Kristjánsson (f. 1898, d. 1943).  Fyrstu skref sín sem söngvari steig Jón Kr. í kirkjunni á Bíldudal hjá sóknarprestinum, séra Jóni Kr. Ísfeld. Fimmtán ára var hann kominn úr mútum og í kór kirkjunnar sem hann svo stýrði frá sextánda ári. Kórstarfi sinnti Jón Kr. af alúð fram undir aldamótin síðustu.
 
Jón Kr. gerðist poppari 1962 er hann gekk til liðs við hina rómuðu hljómsveit Facon. Það samtarf entist ein sjö ár og lauk 1969 með hinu vinsæla lagi: „Ég er frjáls“. Þá var hann á besta aldri og röddin aldrei betri svo hann flutti sig um set til Reykjavíkur og hóf upp raust sína á betri skemmtistöðum borgarinnar svo sem Hótel Borg og Hótel Sögu þar sem hann söng um nokkurra ára skeið. Það var svo árið 1983 sem SG-hljómplötur gáfu út stóra plötu með Jóni Kr. þar sem hann syngur kunn einsöngslög við undirleik Ólafs Vignis Albertssonar. Um þá plötu sagði Árni Johnsen í grein í Morgunblaðinu: 

„Í gullabúi íslenskrar menningar er margur gimsteinn frá náttúrunnar hendi og einn af þeim er Jón Kr. Ólafsson frá Bíldudal. Ljóðasöngvari af guðsnáð með fallega rödd og mikla smekkvísi í lagavali, en á nýútkominni hljómplötu hans frá SG hljómplötum syngur hann kunn íslensk einsöngslög. Jón Kr. hefur þétta og fagra rödd sem hann beitir listilega án þess að hafa fengið sérstaka skólun í heimi tónlistarskólanna.“

Útgefið efni 
 Facon - fjögurra laga plata með hinu kunna lagi Ég er frjáls eftir Pétur Bjarnason sem kom út árið 1969 hjá SG - hljómplötum 
 Ljúfþýtt lag - tólf laga LP-plata sem SG - hljómplötur gaf út árið 1983
 Kvöldkyrrð - kom út árið 1997
 Liðnar stundir - kom út árið 1998
 Vesturljós - safndiskur með lögum vestfirskra tónlistarmanna sem kom út 2002
 Pottþétt hinsegin - safndiskur í Pottþétt-seríunni sem kom út 2002, þar syngur Jón Kr. gamla Facon lagið  Ég er frjáls.
 ''Haustlauf - kom út árið 2003. Tólf lög við undirleik landsþekktra tónlistarmanna. Upptökumaður: Gunnar Smári Helgason. Útg. Jón Kr. Ólafsson

Neðanmálsgreinar

Tenglar 
 Gítargrip.is 
 Ný hljómplata
 Söngvarinn góðkunni
 Viðtal við Jón Kr.

Íslenskir tónlistarmenn
Fólk fætt árið 1940
Úrslitaleikur meistaradeildar Evrópu 2009

Úrslitaleikur meistaradeildar Evrópu 2009 fór fram á Stadio Olimpico í Róm þann 27. maí 2009. Barcelona fór sem sigur úr bítum, 2-0, í leik gegn Manchester United.

Smáatriði um leikinn 

Úrslitaleikir meistaradeildar Evrópu
Haffjarðarey

Haffjarðarey (upprunalega nefnd Hafursfjarðarey) er stærsta eyjan af Hausthúsaeyjum í Eyjahreppi á Mýrum.  Þar var sóknarkirkja Eyjahrepps sem helguð var heilögum Nikulási á katólskum tíma. Hún var þar fram til ársins 1563, en þá lagðist hún niður vegna þess að presturinn og margt sóknarfólk drukknaði á leið í land. Seinna fór að blása upp á eyjunni og sáust oft mannabein þar upp úr sandinum og var lengi vel verið að tína þau saman og flytja til kirkju.

Sumarið 1905 komu 12 bandarískir vísindamenn til landsins og höfðu fengið leyfi til að grafa upp mannabein þar sem uppblástur var í gömlum og aflögðum kirkjugörðum. Var för þessi farin í þágu mannfræðirannsókna og var Vilhjálmur Stefánsson, síðar landkönnuður í ferð með þeim. Þeir grófu aðallega í Haffjarðarey.   Talið er að þeir hafi tekið upp fimm hestburði af mannabeinum, og meðal þess voru 86 hauskúpur. Voru beinin fyrst flutt til Reykjavíkur og þaðan út með skipi og rannsökuð við Harvard háskóla. Leiðangurinn var farinn meðal annars til að kanna samband tannskemmda og át á kornmeti. Í bók sinni Bréf til Brands, segir Haraldur Bessason svo frá rannsóknum þessum:

Einn af ævisöguriturum hans [Vilhjálms Stefánssonar], Earl Parkar Hanson, fullyrðir að þegar í ljós kom að ekki fannst ein einasta skemmd tönn í hauskúpunum 86 hafi áhugi Vilhjálms á sambandi mataræðis og heilsufars skyndilega kviknað, en um þau efni skrifaði hann langt mál síðar á ævinni. 

Beinasöfnuni þessi olli töluverðum deilum hér á landi, en svo segir í ævisögu Vilhjálms:
Við vorum líkamsfræðilegir mannfræðingar, fengumst aðallega við beinarannsóknir, en landslög á Íslandi heimiluðu ekki, að tekið væri úr gröfum, jafnvel þótt það væri í lofsverðum visindalegum tilgangi. En á þessari smáeyju var grafreitur, sem sjórinn var smám saman að eyða og ekki voru neinar ráðstafanir um að hefta ágang sjávar. Prestur einn sagði okkur, að yfirvöldin mundu vafalaust leyfa okkur að hafa á brott með okkur hverja þá hauskúpu, sem sjórinn hafði skolað moldina ofan af. Auk þess hélt hann, að okkur mundi óhætt að opna tvær eða þrjár hinna gömlu grafa nærri sjónum, þar sem gera mátti ráð fyrir, að þær skoluðust brátt á brott. Við tókum til starfa á þessum grundvelli, og á um það bil tveim vikum höfðum við safn að nokkrum nær heilum beina grindum og samtals 86 hauskúpum, en flestar þeirra fundum við í briminu, sem skolaði þeim fram og aftur. Þegar við gengum um fjöruna dag nokkurn á útfalli, gátum við fyllt bolla með lausum tönnum. 

Kristján Eldjárn og Jón Steffensen, prófessor, grófu síðan í garðinum á Haffjarðarey árið 1945 og tóku bein til rannsókna.

Tilvísanir

Tenglar 
 Haffjarðarey; af nat.is 

Eyjar við Ísland
Eyja- og Miklaholtshreppur
Haraldur Bessason

Haraldur Bessason (14. apríl 1931 – 8. apríl 2009) var íslenskur fræðimaður og rithöfundur og um tíma rektor Háskólans á Akureyri og prófessor við íslenskudeild Manitoba-háskóla í þrjá áratugi. Hann ritstýrði auk þess Lögbergi-Heimskringlu og Tímariti hins íslenska þjóðræknisfélags um árabil og skrifaði greinar og bækur. Haraldur var fyrsti rektor Háskólans á Akureyri árin 1987 til 1994 og var seinna kjörinn fyrsti heiðursdoktor háskólans árið 2000. 

Haraldur Bessason fæddist í Kýrholti í Viðvíkursveit í Skagafirði.  Foreldrar hans voru: Elinborg Björnsdóttir kennari (1886-1942) og Bessi Gíslason hreppstjóri(1894-1978).

Tenglar 
 Ég ætlast til að allir viti hvar Skagafjörður er; grein í DV 1982
 Nýr prófessor við íslenzkudeild Manitobaháskólans; grein í Lögbergi 1956
 Haraldur Bessason látinn; af Mbl.is

Íslenskir fræðimenn
Íslenskir rithöfundar
Fórnarkostnaður

Fórnarkostnaður er hagfræðilegt hugtak sem vísar til andvirði næstbesta valmöguleika sem stóð til boða þegar tiltekin ákvörðun er tekin. Við allar ákvarðanatökur þarf að vega og meta hvern valmöguleika og taka ákvörðun. Eftir því sem meira er í húfi, til að mynda ef fyrirtæki þarf að taka ákvörðun um hvaða vörur eigi að framleiða, því flóknari verða slíkir útreikningar. Fórnarkostnaður er þannig lykilhugtak þegar kemur að úrlausn mála vegna skorts og nýtni efna. Annað dæmi sem hægt er að gefa er fórnarkostnaður þess að fara í vikufrí frá vinnu. Fórnarkostnaðurinn í því tilviki er þá vinnutapið.

Hagfræði
Sigursveinn Magnússon

Að loknu nám hér heima í Tónlistarskólanum í Reykjavík og Tónskóla Sigursveins D. Kristinssonar stundaði Sigursveinn Magnússon framhaldsnám við Royal Academy of Music í London og síðar við Western Michigan University í Bandaríkunum. Þessi ár lagði hann stund á nám í hornleik, píanóleik og hljómsveitarstjórn. Síðar nam hann við Tónlistarháskólann í Vínarborg og dvaldi eitt námsár í Danmörku. Ásamt störfum sínum sem tónlistarskólastjóri hefur Sigursveinn starfað að skipulagsmálum á sviði tónlistar, verið virkur sem útsetjari, kvæðamaður, kórsöngvari og meðleikari og stjórnað hljómsveitum og kórum.
Jóhannes Birkiland

Jóhannes Birkiland (fæddur Jóhannes Stefánsson) (10. ágúst 1886 – 9. júlí 1961) var íslenskur rithöfundur og skáld. Hann er þekktastur fyrir bók sína Harmsaga ævi minnar: hvers vegna ég varð auðnuleysingi sem út kom árið 1945. Hann skrifaði einnig ljóð og tvær skáldsögur á ensku, The House of Seven Demons og Love and Pride.  

Jóhannes fæddist á stórbýlinu Uppsölum í Blönduhlíð austan Héraðsvatna í Skagafirði. Foreldrar hans voru Stefán Sveinsson, bóndi að Uppsölum, næsta bæ við Bólu og Steinunn Lárusdóttir, ráðskona hans. Um hann orti Megas söngtextann Birkiland.

Verk Jóhannesar 
 Hálft annað ár úr lífi mínu  - 1935
 Harmsaga ævi minnar: hvers vegna ég varð auðnuleysingi - 1945
 Heljarslóð - 1951
 Love and Pride - ????
 The House of Seven Demons - ????

Tilvísanir

Tenglar 
 Jóhannes Birkiland; grein í Morgunblaðinu 1961

Íslenskir rithöfundar
Íslensk skáld
Baffinsland

Baffinsland (líklega sama eyja og fornmenn nefndu Helluland) er fimmta stærsta eyja heims, 507.451 ferkílómetrar. Hún er hluti af sjálfstjórnarsvæðinu Núnavút í Kanada og er stærst af kanadísku heimskautaeyjunum. Eyjan er næstum því fimm sinnum stærri en Ísland.

Eyjan er nefnd eftir enska landkönnuðinum William Baffin, sem kom þangað árið 1616. Á norðausturströnd eyjarinnar er fjallgarðurinn Baffinsfjöll og þar eru há og hrikaleg fjöll, þeirra á meðal Óðinsfjall (Mount Odin) og Ásgarðsfjall (Mount Asgard), bæði yfir 2000 metrar á hæð. Þórsfjall (Mount Thor) er aðeins 1675 metra hátt en þar er talið vera hæsta lóðrétta standberg í heimi, 1250 m. Á miðri eynni er Barnesjökull en hann fer stöðugt minnkandi. Auyuittuq-þjóðgarðurinn er um 19.000 ferkílómetrar.

Höfuðstaður Núnavút, Iqaluit, er syðst á eynni. Þar eru einnig nokkrir aðrir þéttbýlisstaðir og er íbúafjöldi eyjarinnar um 11.000 manns.

Myndir

Tilvísanir

Tenglar 
 Síðustu óbyggðir norðursins; grein í Morgunblaðinu 1988
 Tvö ár á Baffin-eyju; 1. grein í Heimskringlu 1945
 Tvö ár á Baffin-eyju; 2. grein í Heimskringlu 1945
 Tvö ár á Baffin-eyju; 3. grein í Heimskringlu 1945
 Tvö ár á Baffin-eyju; 4. grein í Heimskringlu 1945
 Tvö ár á Baffin-eyju; 5. grein í Heimskringlu 1945
 Tvö ár á Baffin-eyju; 6. grein í Heimskringlu 1945

Baffinsland
Eyjar við Kanada
Norðurslóðir
Núnavút
Beóþúkkar

Beóþúkkar (enska: Beothuk) voru frumbyggjar Norður-Ameríku sem bjuggu á Nýfundnalandi þegar Evrópubúar komu þar á 15. og 16. öld, og eru taldir vera sú ættkvísl indíana sem norrænir menn nefndu Skrælingja. Með dauða Shanawdithit árið 1829, sem talinn er síðasti lifandi indíáninn af kyni Beóþúkka, var ættkvísl þessi opinberlega talin útdauð. 

Í Eiríks sögu rauða er því fólki sem fornmenn rákust á í Vesturheimi lýst þannig:
Þeir voru smáir menn og illilegir og illt höfðu þeir hár á höfði. Eygðir voru þeir mjög og breiðir í kinnunum og dvöldust þeir um stund og undruðust, reru síðan í brott og suður fyrir nesið. 

Haraldur Bessason segir svo frá í bók sinni Bréfi til Brands: 
Hafi Vínland verið einhvers staðar við austurströnd Kanada eða Bandaríkjanna væri það að minnsta kosti brot gegn málvenju að halda því fram að þessi lýsing [Eiríks sögu rauða] hafi átt við ættkvísl eskimóa. Svo vel vill til að vísindamenn hafa leitt næstum óyggjandi líkur að því að hér hafi verið á ferðinni sú grein indíána sem Beóþúkkar voru nefndir.

Tilvísanir

Tenglar 
 „Yfir 350 Íslendingar eiga rætur að rekja til indíána“; grein af mbl.is 2010

Saga Kanada
Eiríks saga rauða
Frumbyggjaþjóðir Norður-Ameríku
Bergstaðastræti

Bergstaðastræti er gata í miðbæ Reykjavíkur sem nær frá Njarðargötu að Skólavörðustíg og liggur samhliða Nönnugötu sem framlengist í Óðinsgötu og fyrir neðan Bergstaðstræti er Laufásvegur á kafla, sömuleiðis Grundarstígur og Ingólfsstræti.  Hún hét áður Bergstaðastígur.

Tenglar
 Gata bernskunnar fyrir "bí" Grein í Morgunblaðinu (25. Sept. 1970)

Hús við Bergstaðastræti 
 Bergshús
 Sigurbjargarbær

Miðborg Reykjavíkur
Götur í Reykjavík
Nirvana (búddismi)

Nirvana er mikilvægur þættur í heimssýn í trúarbrögðunum búddisma og jaínisma. Það er einnig notað í hindúisma þó hugtakið moksa yfir sama fyrirbæri sé mun algengara. Hugtakið nirvana er ekki notað á nákvæmlega sama hátt í þessum trúarbrögðum en þýðir að losna úr samsara, keðju endurfæðinga og þjáninga. Á sanskrít er orðið nirvāņa ( निर्वाण), og á palí nibbāna ( निब्बान).

Orðið nirvana/nibbana er samsett úr ni[r]- (ni, nis, nih) sem þýðir „út, burtu, fjarverandi“, og rótinni vâ[na] (á palí vâti) sem má þýða sem „blása“. Þýðingin verður því blása burtu, slökkva, langanir, hatur, öfundsýki og blekkingar. Búddisminn skilgreinir lífið sem þjáningu og frá henni verður ekki komist vegna þess að allar lífverur eru fastar í hinni eilífu hringrás endurfæðingar. Orsök þjáningarinnar er löngun eða binding og það sem nefnt er „hugareitrið“ (hatur, græðgi, blekking og öfundsýki). Að uppná nirvana ber því með sér að losna úr fjötrum endurfæðingarinnar. Leiðin þangað er að fylgja hinni áttföldu leið sem Búdda kenndi. 

Nirvana er ekki samsvarandi kristnum eða múslímskum hugmyndum um „himnaríkið“, það er persónulegt eilíft líf eftir hinn holdlega dauða. Nirvana er hins vegar jafnvægi og innsæi þess sem hefur séð í gegnum blekkingar bindinga og „hugareitursins“, það er því hugsanlegt að uppná nirvana í lifandi lífi. Búdda talaði um þetta sem „það óskapaða“, „hið óbundna“, „hið ódauðlega“.

Neðanmálsgreinar

Heimildir 
 Coogan, Michael D. (ritstj.), The Illustrated Guide to World Religions (Oxford: Oxford University Press, 2003). ISBN 1-84483-125-6.
 Schumann, Hans W., Handbuch Buddhismus: Die zentralen Lehren – Ursprung und Gegenwart (München: Diederichs, 2000). ISBN 3-7205-2153-2.
 Stee Hagen, Buddhism Plain and Simple (Broadway, 1998). ISBN 100767903323

Tenglar 
 Nibbana  - úrdráttur úr Tripitaka sem skilgreinir nibbana (á ensku)
 Salvation Versus Liberation - útskýring á sýn mahayana-búddista á himnaríki og nirvana (á ensku)
 Útskýring á sýn theravada-búddista á nibbana  (á ensku)

Búddismi
Kjörnir alþingismenn 2009

Þetta er listi yfir kjörna Alþingismenn eftir Alþingiskosningarnar 2009.

Reykjavík Norður

 Árið 2009 gekk Þráinn Bertelsson úr Borgarahreyfingunni
 Árið 2009 varð Álfheiður Ingadóttir heilbrigðisráðherra
 Árið 2010 kom Mörður Árnason inn fyrir Steinunni Valdísi Óskarsdóttur
 Árið 2010 varð Árni Þór Sigurðsson 5. varaforseti Alþingis
 Árið 2010 varð Árni Þór Sigurðsson varaformaður þingflokks Vinstri Grænna

Reykjavík Suður

 Árið 2009 gekk Birgitta Jónsdóttir til liðs við Hreyfinguna
 Árið 2010 varð Sigríður Ingibjörg Ingadóttir 3. varaforseti Alþingis
 Árið 2010 varð Skúli Helgason varaformaður þingflokks Samfylkingarinnar
 Árið 2010 varð Ólöf Nordal varaformaður Sjálfstæðisflokksins

Suðvesturkjördæmi

 Árið 2009 gekk Þór Saari til liðs við Hreyfinguna
 Árið 2010 varð Þórunn Sveinbjarnardóttir þingflokksformaður Samfylkingarinnar
 Árið 2010 varð Ögmundur Jónasson dómsmálaráðherra
 Árið 2010 varð Ögmundur Jónasson samgönguráðherra
 Árið 2010 varð Árni Páll Árnason viðskiptaráðherra

Suðurkjördæmi

 Árið 2009 gekk Margrét Tryggvadóttir til liðs við Hreyfinguna
 Árið 2010 varð Ragnheiður Elín Árnadóttir þingflokksformaður Sjálfstæðisflokksins

Norðausturkjördæmi

Norðvesturkjördæmi

 Árið 2010 varð Einar K. Guðfinnsson varaformaður þingflokks Sjálfstæðisflokksins
 Árið 2010 varð Guðbjartur Hannesson heilbrigðisráðherra
 Árið 2010 varð Guðbjartur Hannesson félagsmálaráðherra

Samantekt

Alþingiskosningar
Listi yfir tegundir húsgagna

Þessi listi yfir tegundir húsgagna inniheldur hluti eins og borð, stóla, rúm, skrifborð, skápa, og svo framvegis:

Geymsla, hirsla 
 Borðstofuskápur
 Bókaskápur
 Hilla
 Kista
 Klæðaskápur
 Kommóða
 Skápur
 Skenkur
 Skúffa
 Skjalaskápur

Sæti 
 Bekkur
 Dívan
 Grjónapoki
 Hægindastóll
 Kollur
 Skammel
 Sófi
 Stóll

Borð 
 Borðstofuborð
 Eldhúsborð
 Innskotsborð
 Kaffiborð
 Sófaborð
 Skrifborð

Svefn 
 Beddi
 Dívan
 Hjónarúm
 Rúm

Tengt efni 
 Húsgagn
 Svefnherbergi

Húsgögn
Svefnherbergi

Svefnherbergi er herbergi þar sem fólk hvílist eða sefur. Svefnherbergi innihalda t.d. rúm (eða bedda) og húsgögn eins og t.d. fataskáp og kommóðu. Í flestum húsum eru tvö eða fleiri svefnherbergi. Stærsta svefnherbegi hússins er yfirleitt svefnstaður foreldra. Minni svefnherbergi eru oftast fyrir börn eða gesti. Stundum eru svefnherbergi með eigin baðherbergi. 

Rúmföt eins og tíðkast á Norðurlöndum eru frábrugðin rúmfötum annars staðar. 

Herbergi
Trölladeig

Trölladeig er leikfangaleir sem búinn er til úr hveiti, salti, vatni og stundum smá matarolíu. Í því eru engin eiturefni en á hinn bóginn er gjarnan settur matarlitur í deigið til að gera það litríkara. Það er notað í leikskólum og heimahúsum og hentar jafnt fyrir lítil og stór börn. Mótaða hluti er hægt að þurrka í ofni við 80°C.

Leikföng
Herbergi

Herbergi er hugtak í byggingarlist og haft um vissa einingu í húsi sem er aðgreint frá öðru rými. Herbergi eru yfirleitt með dyr(um) (og í dyrunum oftast hurð) og á útvegg(jum) er oftast gluggi eða gluggar. Í húsi eru ýmsar tegundir herbergja með mismunandi hlutverk, eins og t.d. baðherbergi, eldhús og svefnherbergi.

Tengt efni 
 Herbergisnúmer
 Kennslustofa

Herbergi
Eldhús

Eldhús er herbergi sem notað er til að elda og undirbúa mat. Í mörgum eldhúsum er einnig framreiddur matur og hann snæddur við borð. Ef eldhúsið er hluti af stærra herbergi, sem notað er í annað, þá nefnist það eldhúskrókur. 

Á Vesturlöndum er yfirleitt ofn, t.d örbylgjuofn í eldhúsum sem og ísskápur (og stundum einnig frystir). Þar er líka vaskur með heitu og köldu vatni til að nota við eldamennskuna og til að vaska upp, þó oft sé uppþvottavél í nútímaeldhúsi. Í eldhúsum eru oft skáparaðir til að geyma mat og leirtau. Eldhús eru oft samkomustaður fjölskyldunnar og vina, jafnvel þó ekki sé verið að matbúa sérstaklega.

Tengt efni 
 Búr
 Borðstofa

Eldhús
Matargerð
Herbergi
Ölvisholt brugghús

Ölvisholt brugghús  er bjórframleiðandi í Flóahreppi í Árnessýslu með framleiðslugetu um 300 tonn af bjór á ári. Helstu bjórtegundir Ölvisholts eru: Freyja, Skjálfti, Móri og Lava.

Tilvísanir

Tenglar 
 Heimasíða Ölvisholts brugghúss
 Brugga bjór á gömlum bóndabæ; af Vísi.is

Íslenskar ölgerðir
Íslensk brugghús
Mölln

Mölln er um 19 þúsund manna bær í Slésvík-Holtsetalandi í Þýskalandi. Bærinn var stofnaður á 12. öld í hertogadæminu Lauenburg og varð áfangastaður á Gömlu saltleiðinni. Á 14. öld komst bærinn undir stjórn Hansaborgarinnar Lýbiku. 

Mölln er þekktur sem ætlaður dánarstaður Till Ugluspegils sem er sagður hafa látist þar 1350. Ýmis minnismerki eru tileinkuð honum í bænum.

Bæir í Slésvík-Holtsetalandi
Baðherbergi

Baðherbergi er herbergi þar sem maður þvær sér. Þar er yfirleitt baðker eða sturta fyrir þvott. Það getur verið einungis bað eða sturta eða samsetning beggja. Til viðbótar er það yfirleitt klósett og vaskur en stundum eru þau í aðgreindu herbergi.

Baðherbergi
Herbergi
Financial Times

Financial Times (FT) er breskt dagblað um alþjóðleg viðskipti. Það kemur út í London á hverjum morgni og er prentað á 24 stöðum. Aðalkeppinautur dagblaðsins er Wall Street Journal, bandarískt dagblað með höfuðstöðvar í New York.

James Sheridan stofnaði Financial Times ásamt bróður sínum árið 1888. Það keppti við fjögur önnur viðskiptadagblöð og keypti síðasta keppinaut sinn, Financial News, (stofnað árið 1884) árið 1945. FT sérhæfir sig í viðskipta- og fjármálafréttum með sjálfstæðu ritstjórnarviðhorfi. Blaðið er prentað á stórum bleikum pappír. Það er eina dagblaðið á Bretlandi sem segir daglega frá Kauphöllinni í London og heimsmarkaði.

Tenglar 
 FT.com
 FT.com Þýskaland — Þýsk útgáfa
 FT.com Kína — Kínversk útgáfa

Bresk dagblöð
Listi yfir bresk dagblöð

Þetta er listi yfir bresk dagblöð; það er að segja dagblöð sem koma út á Bretlandi.

Bresk dagleg blöð

Gæðablöð 
 Financial Times (s. 1888) — viðskiptablað
 The Daily Telegraph (s. 1855) / The Sunday Telegraph (s. 1961) — íhaldssamt blað
 The Guardian (s. 1821) / The Observer (s. 1791) — vinstriblað
 The Independent (s. 1986) / Independent on Sunday (s. 1990) — vinstriblað
 The Times (s. 1785) / The Sunday Times (s. 1822) — hægriblað

Æsifréttablöð 
 Daily Mail (s. 1896) / The Mail on Sunday (s. 1982) — íhaldssamt blað
 The Daily Mirror (s. 1903) / Sunday Mirror (s. 1915) — verkamannavinnublað
 Daily Star (s. 1978) / Daily Star Sunday
 The Sun (s. 1964) / News of the World (s. 1843) — hægriblað 
 The Morning Star (s. 1930) — jafnaðarstefnublað

Skosk dagleg blöð

Skosk gæðablöð 
 The Herald (s. 1783) / Sunday Herald (s. 1999)
 Scotland on Sunday (s. 1988)
 The Press and Journal (s. 1748)
 The Daily Telegraph er með skoskri útgáfu
 The Courier & Advertiser (s. 1801)
 The Scotsman (s. 1817)
 The Times er með skoskri útgáfu

Skosk æsifréttablöð 
 Daily Record (s. 1842) / Sunday Mail
 The Sunday Post
 The Sun, Daily Mail og Daily Express eru öll er með skoskrum útgáfum

Velsk blöð 
 The Western Mail (s. 1869)
 Y Cymro (s. 1932) — skrifað á velsku

Bresk dagblöð
Listar yfir dagblöð eftir löndum
Listar tengdir Bretlandi
Vetrarblóm

Vetrarblóm (fræðiheiti: Saxifraga oppositifolia) er jurt af steinbrjótsætt sem ber rauð eða rauðfjólublá blóm. Vetrarblóm vex víða á norðurslóðum og til fjalla sunnar, t.d. í norðurhluta Bretlands, Ölpunum og í Klettafjöllunum. 

Vetrarblóm vex í klettum, á melum og rindum. Það er algengt um allt Ísland.

Greiningareinkenni 
Sprotar vetrarblóms eru jarðlægir og oft um 5 til 20 cm á lengd. Laufblöðin eru 3-4 mm og öfugegglaga. Blómin eru 10 til 15 mm í þvermál. Þau eru rauð eða rauðfjólublá.

Undirtegundir 
Saxifraga oppositifolia ssp. glandulisepala Hultén - upprunin í Alaska.
Saxifraga oppositifolia ssp. oppositifolia L. - upprunin á meginlandi Bandaríkjanna.
Saxifraga oppositifolia ssp. smalliana (Engl. & Irmsch.) Hultén - upprunin í Alaska.

Samlífi
Á Íslandi vex sveppurinn grasmúrgróungur (Pleospora herbarum) á dauðum vefjum ýmissa plöntutegunda, meðal annars á vetrarblómi.

Vetrarblóm getur verið millihýsill fyrir víðiryðsvepp (Melampsora epitea).

Tilvísanir 

Steinbrjótsætt
Jöklasóley

Jöklasóley (fræðiheiti: Ranunculus glacialis) er blóm af sóleyjaætt. Jöklasóley vex víða til fjalla í Evrópu (í Ölpunum, Karpatafjöllum, Pýreneafjöllum og víðar), á Skandinavíuskaga, Íslandi, Færeyjum, Jan Mayen, Svalbarða og austurhluta Grænlands.

Jöklasóley velur sér vaxtarstað í grjótskriðum, grýttum melum eða í klettum hátt til fjalla.

Greiningareinkenni 
Blöð jöklasóleyjar eru stilklöng og handflipótt eða handskipt. Þau eru hárlaus og gljáandi. Blómin eru hins vegar hvít í fyrstu og verða svo dumbrauð. Þau eru 2-2,5 cm í þvermál.

Tilvísanir 
 Isranunkel (Den virtuella floran) 

Sóleyjaætt
David Thomas

David Arthur Thomas er enskur skútuhönnuður sem er þekktastur fyrir hönnun lítilla og stórra kjölbáta sem hafa notið mikilla vinsælda. Hann er sjálfur þekktur kappsiglingamaður. Meðal þekktra skútutegunda sem hann hefur hannað eru Hunter-bátarnir og Sigma 33 og Sigma 38, sem eru allir þægilegir skemmtibátar sem hafa jafnframt reynst góðir keppnisbátar. Hann átti líka þátt í hönnun stórrar stálskútu fyrir BT Global Challenge, Challenge 67.

Bátar David Thomas hafa notið mikilla vinsælda og verið algengir á Íslandi. Hann hefur tvisvar verið fenginn til að hanna skútur sérstaklega fyrir íslenska siglingamenn. Secret 26-bátarnir hans, smíðaðir á Íslandi frá 1987, hafa átt mikilli velgengni að fagna í siglingakeppnum við Ísland.

Skútuhönnuðir
Land’s End

Land’s End (kornbreska: Penn an Wlas) er höfði við Penwith-nes nálægt Penzance í Cornwall á Bretlandi. Hann er vestasti punktur Bretlands.

Hið goðsagnakennda land Lyonesse, sem minnst er á í þjóðsögunni um Arthur konung, er sagt hafa verið úti fyrir ströndum Land’s End.

Staðurinn er oft notaður til að mæla lengd Bretlands frá suðri til norðurs. Framsetningin „frá Land’s End til John o’ Groats“ vísar til fjarlægðar frá Land’s End til þorpsins John o’ Groats í Skotlandi.

Höfðar í Cornwall
Penwith
John o’ Groats

John o’ Groats (gelíska Taigh Iain Ghròt) er þorp á skoskum hálöndunum. Það er þekkt sem nyrsti punktur á Bretlandi en raunar er það Dunnet Head. 

Þorpið er eftirtektarvert því það er oft notað til að mæla lengd Bretlands frá norðri til suðurs. Framsetningin „frá Land’s End til John o’ Groats“ vísar til fjarlægðar frá John o’ Groats til höfðans Land’s End á Cornwall.

Það er vinsælt hjá ferðamönnum hvaðanæva að. Mannfjöldi þorpsins er um það bil 300 (2007).

Þorp í Skotlandi